Sisačka biskupija

Hodočašće u Zrin
2024-09-08 10:30 - 12:30 (Europe/Helsinki)
Osamdeset i prva obljetnica stradanja Zrinjana, bit će obilježena u Zrinu u nedjelju 8. rujna. Program započinje u 10.30 sati mimohodom od spomen-križa podno Starog grada Zrina do spomen-crkve Našašća sv. Križa. Misno slavlje u 11 sati predvodit će biskup porečki i pulski Ivan Štironja.

Svećenički dan
2024-09-05 10:00 - 14:00 | Veliki Kaptol, Trg bana Josipa Jelačića 9, Sisak, 44000, Croatia (Local Name: Hrvatska)
Svećenički dan Sisačke biskupije održat će se u četvrtak, 5. rujna u 10 sati u Dvorani Juran i Sofija u sisačkom Velikom Kaptolu. Predavanje na temu „Identitet svećenika“ održat će dubrovački biskup Roko Glasnović.

Dani otvorenih vrata Katoličke osnovne škole u Sisku
2024-09-02 15:00 - 2024-09-05 19:00
Dani otvorenih vrata Katoličke osnovne škole u Sisku održat će se od 2. do 5. rujna, od 15 do 19 sati, na adresi Šetalište Vladimira Nazora 4, Sisak. Tom prigodom svi zainteresirani imat će priliku zaviriti u ovu novouređenu školu, čiji će djelatnici predstaviti sve što ona nudi. Roditelji i djeca moći će razgledati školu i učionice te pogledati film o katoličkim školama. Za najmlađe posjetitelje pripremljen je i niz zanimljivih radionica.

Uvođenje u službu novog glinskog župnika
2024-08-25 11:00 - 12:00
Sisački biskup Vlado Košić predvodit će, u nedjelju 25. kolovoza u 11 sati u crkvi sv. Ivana Nepomuka u Glini, svečano misno slavlje tijekom kojeg će u službu uvesti novog župnika Sašu Jozića.

Bartolovo u Hrastovici
2024-08-24 11:00 - 12:30
Župa Hrastovica svečano će u subotu, 24. kolovoza proslaviti blagdan svog zaštitnika sv. Bartola. Svečano misno slavlje s početkom u 11 sati predvodit će sisački biskup Vlado Košić. Tom prigodom biskup će i blagosloviti novi relikvijar s moćima sv. Bartola, apostola i mučenika.

Ljetni kamp u Kravarskom
2024-08-20 - 2024-08-24
Ljetni kamp za djecu i mlade održat će se od 20. do 24. kolovoza 2024. u župi Kravarsko. Tijekom pet dana predviđen je zanimljiv program ispunjen molitvom, raznim radionicama, katehezama i igrom.
Ka

Zavjetno hodočašće u Mariju Bistricu
2024-08-17 | Crkva Uznesenja Blažene Djevice Marije, Marija Bistrica, Trg Pape Ivana Pavla II 32, Marija Bistrica, 49246, Croatia (Local Name: Hrvatska)
Petnaesto zavjetno hodočašće Sisačke biskupije u Hrvatsko nacionalno svetište Majke Božje Bistričke održat će se u subotu, 17. kolovoza. Hodočašće kao i svečano misno slavlje u 11 sati, za okupljene hodočasnike, predvodit će sisački biskup Vlado Košić. U petak, 16. kolovoza biskup Košić sudjelovat će s mladima Sisačke biskupije na prigodnom programu prilikom hodočašća mladih biskupije u ovo Svetište. Program za mlade započinje u 18 sati misnim slavljem u bistričkoj bazilici.

Velika Gospa u Gori
2024-08-15 11:00 - 12:30
Sisački biskup Vlado Košić predvodit će na svetkovinu Uznesenja Blažene Djevice Marije na nebo, u četvrtak, 15. kolovoza u 11 sati, svečano misno slavlje u marijanskom svetištu Majke naših stradanja u Gori kraj Petrinje.

Velika Gospa u Sisku
2024-08-15 10:00 - 19:00

Velika Gospa u Divuši
2024-08-15 08:00 - 19:00

Velika Gospa u Kloštar Ivaniću
2024-08-15 | Crkva Uznesenja BDM, Kloštar Ivanić, Ul. Sv. Marije 4, Kloštar Ivanić, 10312, Croatia (Local Name: Hrvatska)
Svetkovina Velike Gospe svečano će biti proslavljena u četvrtak, 15. kolovoza u svetištu Majke naših stradanja u Kloštar Ivaniću. Središnje misno slavlje u 11 sati predvodit će fra Matej Jovanovac. Istoga dana mise će biti i u 6.30, 7.30, 9, 15, 16 i 18 sati. Svetkovini prethodi trodnevna duhovna obnova od 12. do 14. kolovoza. Svakoga dana u 18.20 sati bit će molitva krunice, slijedi u 19 sati misno slavlje te nakon mise duhovni nagovor.

Lovrenčevo u Petrinji
2024-08-10 11:00 - 12:30 | Crkva sv. Lovre, Petrinja, Strossmayerovo šetalište 3, Petrinja, 44250, Croatia (Local Name: Hrvatska)
Petrinjska župa sv. Lovre svečano će u subotu, 10. kolovoza proslaviti blagdan svoga nebeskoga zaštitnika i zaštitnika grada Petrinje. Svečano misno slavlje s početkom u 11 sati u crkvi sv. Lovre predvodit će župnik iz Ivanić-Grada Branko Koretić.

Preobraženje Gospodnje u Petrinji
2024-08-03 19:00 - 2024-08-06 19:00 | Crkva Preobraženja Gospodnjeg, Slatinska ulica 43, Petrinja, 44250, Croatia (Local Name: Hrvatska)

Proslava Svjetskog dana djedova, baka i starijih osoba u Osekovu
2024-07-28 11:00 - 12:00
Sisački biskup predvodit će u nedjelju, 28. srpnja u 11 sati misno slavlje u crkvi sv. Ane u Osekovu, a povodom proslave Četvrtog Svjetskog dana djedova, baka i starijih osoba. Ovim slavljem ujedno će se župa Osekovo oprostiti od dosadašnjeg župnik Dražena Lauca.

Proslava sv. Jakova u Mošćenici
2024-07-25 18:00 - 19:00
Najveće petrinjsko naselje Mošćenica proslavit će blagdan svog nebeskog zaštitnika sv. Jakova u četvrtak, 25. srpnja. Proslava će započeti paljenjem svijeća ispred spomenika poginulim braniteljima ispred škole, nakon čega slijedi svečana procesija do kapele sv. Jakova. Svečanu misu u 18 sati ispred kapele sv. Jakova predvodit će preč. Dragutin Toplak, bivši župnik sisačkih župa Sv. Križa i Sv. Kvirina.

Proslava sv. Marije Magdalene u Sunji
2024-07-22 18:00 - 19:00
Župa sv. Marije Magdalene u Sunji proslavit će u ponedjeljak, 22. srpnja blagdan svoje nebeske zaštitnice. Svečano misno slavlje u 18 sati predvodit će varaždinski biskup u miru Josip Mrzljak.

Proslava sv. Marije Magdalene u Donjoj Kupčini
2024-07-22 11:00 - 19:30
Župa sv. Marije Magdalene u Donjoj Kupčini proslavit će u ponedjeljak, 22. srpnja blagdan svoje nebeske zaštitnice. Svečano misno slavlje u 11 sati predvodit će župnik iz Krašića Ivan Vučak, a večernju misu u 19.30 sati domaći župnik Mladen Vidak.

Proslava sv. Marije Magdalene u Selima
2024-07-22 11:00 - 18:30 | Crkva sv. Marije Magdalene, Sela, Sela 118, Sela, Sisačko-moslavačka, 44273
Župa sv. Marije Magdalene u Selima proslavit će u ponedjeljak, 22. srpnja blagdan svoje nebeske zaštitnice. Svečanu misu u 11 sati u privremenom bogoslužnom prostoru predvodit će dekan sisačko-pešćeničkog dekanata i župnik u Odri Saša Jozić, a večernju misu u 18.30 sati župnik iz Martinske Vesi Ivica Šimunović.

Blagoslov crkve u Maji
2024-06-30 11:00
Sisački biskup Vlado Košić predvodit će u nedjelju, 30. lipnja u 11 sati, svečano misno slavlje u crkvi sv. Ilije u Maji i tom prigodom blagosloviti tu u potresu stradalu, a sada obnovljenu crkvu.

Duhovna obnova u Kravarskom
2024-06-29 19:00 - 20:30 | Kravarsko, Trg Stjepana Radića, Kravarsko, Croatia (Local Name: Hrvatska)

Petrovo u Ivanić-Gradu
2024-06-29 10:00 - 19:00
Župa Ivanić-Grad proslavit će u subotu, 29. lipnja blagdan svog nebeskog zaštitnika sv. Petra apostola. Svečano misno slavlje ispred župne crkve, s početkom u 10 sati, predvodit će apostolski nuncij u RH nadbiskup Giorgio Lingua. U sklopu proslave Petrova održat će se i V. susret povijesnih postrojbi RH u Ivaniću na kojem će sudjelovati 26. postrojbi iz cijele Hrvatske. Postrojbe će zajedno s domaćim udrugama, klubovima i društvima sudjelovati u svečanoj procesiji i središnjem misnom slavlju. Večernje slavlje u 19 sati u župnoj dvorani predvodit će domaći župnik Branko Koretić.
Proslavi prethodi trodnevna duhovna priprema od srijede 26. do petka 28. lipnja, a koju će predvoditi župnik iz Kravarskog Hrvoje Zovko, ravnatelj Hrvatskog Caritasa fra Tomislav Glavnik i vojnik kapelan HVU-a don Damir Stojić. Svake večeri program započinje molitvom krunice u 18.20 sati, nakon čega slijedi misa u 19 sati te nagovor i klanjanje.
U utorak, 25. lipnja u 19.30 sati u župnoj dvorani, u sklopu proslave Petrova, predavanje o povijesti ove župe i njenim istaknutim svećenicima održat će prof. dr. sc. Agneza Szabo.

Svećeničko ređenje
2024-06-29 10:00 - 12:00 | Bazilika sv. Kvirina, Sisak, Lonjska ulica 26, Sisak, 44000, Croatia (Local Name: Hrvatska)
Sisački biskup Vlado Košić predvodit će u subotu 29. lipnja u 10 sati svečano misno slavlje u bazilici sv. Kvirina u Sisku tijekom kojeg će za svećenike biti zaređeni kandidati Frano Bijelić, Ivan Sandrin i Damir Vrbešić.

6. Mladifest Hrvatska
2024-06-28 - 2024-06-30
U organizaciji Marijine legije, a uz potporu Sisačke biskupije, ove će se godine od 28. do 30. lipnja održati 6. Mladifest Hrvatska. Šesti hrvatski Mladifest, organiziran po uzoru na onaj u Međugorju, bit će i ove godine održan u Sisku, u župi sv. Kvirina.

Svetkovina posvete katedrale
2024-06-27 18:30 - 20:00
Svetkovina posvete katedrale Uzvišenja Svetog Križa u Sisku bit će proslavljena u četvrtak, 27. lipnja u 19 sati svečanom misom u dvorištu Pastoralnog centra katedralne župe u Sisku. Misu će predvoditi kanonik i župnik iz Sela Dragutin Papić, u zajedništvu s kanonicima Stolnog Kaptola Svetog Križa u Sisku. Misi prethodi molitva večernje u 18.30 sati.

Blagoslov crkve u Divuši
2024-06-23 11:00 - 12:00
Sisački biskup Vlado Košić predvodit će u nedjelju, 23. lipnja u 11 sati, svečano misno slavlje u crkvi sv. Katarine u Divuši i tom prigodom blagosloviti tu u potresu stradalu, a sada obnovljenu crkvu.

Misa zadušnica za žrtve Jazovke
2024-06-22 11:00
Sisački biskup Vlado Košić predvodit će u subotu, 22. lipnja u 11 sati misu zadušnicu kod jame Jazovke. Prije mise, procesija će krenuti u 10.30 sati iz centra Sošica.

Blagdan sv. Akacija u Gredi
2024-06-22 10:00 - 11:30 | Greda, Greda 93, Sisak, Croatia (Local Name: Hrvatska)
Blagdan sv. Akacija i deset tisuća mučenika, 431. obljetnica čuvene Sisačke bitke s Turcima te spomen na sve branitelje Siska i Europe, obilježit će se u istoimenoj kapelici u Gredi (župa Sela) u subotu, 22. lipnja. Svečano misno slavlje s početkom u 10 sati predvodit će generalni vikar Sisačke biskupije Ivica Mađer.

U Susretu u dijalogu o Sinodi Sisačke biskupije
2024-06-17 09:05 - 10:00
SUSRET U DIJALOGU, PONEDJELJAK – 17.06.2024. – HR1 9.05
Nedavno je održano završno zasjedanje Sinode Sisačke biskupije. Proteklih godinu i pol dana ta se biskupija s 90 članova Sinode, od kojih je više od polovice vjernika laika, posvetila bitnim temama za život sisačke Crkve u svrhu unapređenja vjerskog života i crkvenog zajedništva. Obitelj i mladi, socijalni nauk Crkve, evangelizacija, financije i kulturna dobra, samo su neke od tema sinodalnog hoda o kojem razgovaramo u emisiji. Gosti su sisački biskup mons. Vlado Košić, tajnik Sinode Sisačke biskupije svećenik dr. sc. Ivan Petrović i članica Tajništva Sinode spisateljica univ. mag. oec. Branka Martinović. Urednica je Blaženka Jančić.

Hod za život u Sisku
2024-06-15 10:30 - 12:00
U subotu, 15. lipnja 2024. godine petu godinu zaredom održat se Hod za život, obitelj i Hrvatsku održat će se u Sisku. Okupljanje započinje u 10:30 kod Sisačkog robnog centra (SRCE) pod geslom: „Glas rođenih za život nerođenih!“ Građani koji se zalažu za temeljno ljudsko pravo, pravo na život za sve ljude, ove će godine hodati u 15 hrvatskih gradova.

Blagoslov kamena temeljca za novu crkvu u Odri
2024-06-11 18:00 - 19:00
Sisački biskup Vlado Košić blagoslovit će u utorak, 11. lipnja u 18 sati, kamen temeljac i početak radova na izgradnji nove crkve sv. Antuna Padovanskog u Odri Sisačkoj. Izgradnju crkve sufinancira mađarska Vlada.
